Το **Κόμμα Δικαιοσύνης** (Κορεατικά: 정의당, χάντσα: 正義黨, προφέρεται: Τζονγκουιντάνγκ ) είναι ένα πολιτικό κόμμα στη Νότια Κορέα. Ιδρύθηκε στις 21 Οκτωβρίου 2012, κατόπιν διάσπασης από το Ενοποιημένο Προοδευτικό Κόμμα.

Ιστορία
-------

Το Προοδευτικό Κόμμα Δικαιοσύνης μετονομάστηκε σε Κόμμα Δικαιοσύνης στο 2ο συνέδριο του κόμματος στις 16 Ιουνίου 2013. Στο 4ο συνέδριο που διεξήχθη στις 22 Νοεμβρίου 2015, το κόμμα συγχωνεύθηκε με τις εξωκοινοβουλευτικές ομάδες: Προπαρασκευαστική Επιτροπή για το Λαϊκό Κόμμα (2015) και Εργατική Πολιτική Συμμαχία, και μέλη του Εργατικού Κόμματος. Μετά τη συγχώνευση, αρχηγός του κόμματος έγινε η Σιμ Σανγκ-τζονγκ.

Στις βουλευτικές εκλογές του 2016, το Κόμμα Δικαιοσύνης ήρθε τέταρτο, συγκέντρωσε το 7,2% των ψήφων και κέρδισε 6 έδρες στην Εθνοσυνέλευση. Στις προεδρικές εκλογές του 2017, η Σιμ Σανγκ-τζονγκ ήταν υποψήφια για τη θέση της Προεδρίνας. Η Σιμ υποστηρίχθηκε από την Κορεατική Συνομοσπονδία Συνδικάτων (KCTU) και η προεδρική της εκστρατεία ήταν επικεντρωμένη στην εργασία και στα κοινωνικά ζητήματα. Η Σιμ τράβηξε την προσοχή των μέσων ενημέρωσης όταν η μοναδική υποψήφια που διαφοροποιήθηκε από τους υπόλοιπους υποστηρίζοντας τα δικαιώματα των ΛΟΑΤ και τους γάμους ομοφυλοφίλων. Η Σιμ ήρθε πέμπτη συγκεντρώνοντας το 6,2% των ψήφων. 

Τον Ιούλιο του 2017 η διετής θητεία της Σιμ στην ηγεσία του κόμματος έφτασε στο τέλος της, και στις εκλογές για νέο αρχηγό κέρδισε η βουλευτίνα Λι Τζονγκ-μι συγκεντρώνοντας το 56% των ψήφων.  Την 2η Απριλίου 2018 το Κόμμα Δικαιοσύνης και το Κόμμα για Δημοκρατία και Ειρήνη συγκρότησαν την τεχνική κοινοβουλευτική ομάδα "Μέλη της ομάδας Ειρήνης και Δικαιοσύνης". Η συνεργασία ήταν απαραίτητη, επειδή σύμφωνα με το νόμο, για την ίδρυση κοινοβουλευτικής ομάδας χρειάζονται τουλάχιστον 20 μέλη. Τα 14 από τα 20 μέλη προήλθαν από το ΚΔΕ και τα 6 από το Κόμμα Δικαιοσύνης. Αρχηγός της ομάδας ήταν ο προοδευτικός σοσιαλιστής πολιτικός Ρο Χε-τσαν. Μετά τον θάνατό του, την 23 Ιουλίου 2018, η ομάδα διαλύθηκε. Στις συμπληρωματικές εκλογές του 2019, το Κόμμα Δικαιοσύνης ξανακέρδισε την έδρα του Ρο για την περιφέρεια Τσανγκουόν, συγκεντρώνοντας το 45,75% των ψήφων.

Τον Ιούλιο του 2019, στις εκλογές για την ηγεσία του κόμματος επανεξελέγη η Σιμ Σανγκ-τζονγκ, συγκεντρώνοντας το 83,58% των ψήφων.

Ιδεολογία
---------

Η έδρα του Κόμματος Δικαιοσύνης στη Σεούλ
### Οικονομία

Το κόμμα καλεί για διαρθρωτικές αλλαγές στην Κορεατική οικονομία, με δραστική αλλαγή στο οικονομικό σύστημα που επί του παρόντος κυριαρχείται από τα Τσέμπολ, με τον δημοκρατικό έλεγχο του καπιταλιστικού πλεονάσματος με εφαρμογή οικονομικής δημοκρατικής πολιτικής, και να είναι δημόσια ιδιοκτησία οι βασικοί οργανισμοί κοινής ωφέλειας. Επιδιώκει μια εναλλακτική μορφή οικονομικού συστήματος, στο οποίο να παρέχονται τα προς το ζην σε όλους, ισότιμα. Όταν η δημόσια οικονομία ή η οικονομία της αγοράς είναι αναποτελεσματική, το κόμμα θα υποστηρίξει μια κοινωνική οικονομία, με συμπεριλαμβανόμενους τους συνεταιρισμούς, και θα ενισχύσει περαιτέρω την θέση της κοινωνικής οικονομίας από αυτήν που παραδοσιακά κρατά η αγορά. Το κόμμα καλεί επίσης για την προστασία και την αύξηση των εργατικών δικαιωμάτων, και προωθεί την δημιουργία συνδικάτων στον εργασιακό χώρο, ώστε να αποκατασταθεί η ισορροπία των δυνάμεων μεταξύ των καπιταλιστών και των εργαζομένων. Το κόμμα υποστηρίζει τη δημιουργία ενός κράτους πρόνοιας, με αυξημένη χρηματοδότηση του δημόσιου τομέα, για παροχή καθολικών υπηρεσιών κοινωνικής μέριμνας, όπως για τη φροντίδα των παιδιών, την εκπαίδευση, την απασχόληση, τη στέγαση, την ιατροφαρμακευτική περίθαλψη και την μέριμνα για τους συνταξιούχους. Το κόμμα θα χρηματοδοτήσει αυτά τα προγράμματα με αυξημένη φορολογία και πολιτική αναδιανομής των εσόδων.

### Περιβάλλον

Το κόμμα απορρίπτει την ανεξέλεγκτη ανάπτυξη και καλεί για επιδίωξη βιώσιμης ανάπτυξης. Ευνοεί τους φιλόζωους. Υποστηρίζει την ανάπτυξη ανανεώσιμων πηγών ενέργειας, και περιορισμό της χρήσης ορυκτών καυσίμων. Το κόμμα έχει αντιταχθεί στην πυρηνική ενέργεια ως εναλλακτική λύση, και ζητά να κλείσουν οι παλαιοί σταθμοί παραγωγής πυρηνικής ενέργειας και να μην κατασκευαστούν άλλοι.

### Κοινωνικά ζητήματα

Το κόμμα ζητά την εξάλειψη όλων των μορφών διακρίσεων, υποστηρίζοντας την αυξημένη συμμετοχή των μειονοτήτων στην πολιτική σφαίρα. Υποστηρίζει την εξίσωση των φύλων στον εργασιακό τομέα και τη διατήρηση του γυναικείου δικαιώματος για έκτρωση. Το κόμμα συμφωνεί για αύξηση στα δικαιώματα των ατόμων με ειδικές ανάγκες, και για προστασία των μεταναστών από παραβιάσεις στα ανθρώπινα δικαιώματά τους και οικονομικές διακρίσεις. Το κόμμα καταδικάζει κάθε μορφή καταπίεσης που βασίζεται στο φύλο ή τον ερωτικό προσανατολισμό ενός ατόμου. Ζητεί τη θέσπιση νομοθεσίας για τα εγκλήματα από μίση ή προκαταλήψεις ώστε να προστατευτούν τα ανθρώπινα δικαιώματα των μειονοτήτων. Το κόμμα αναγνωρίζει όλες τις διάφορες οικογενειακές δομές χωρίς καμία διάκριση.

### Εξωτερικές σχέσεις

Εν μέσω της σύγκρουσης μεταξύ των Ηνωμένων Πολιτειών και της Κίνας για την περιφερειακή ηγεμονία και των Ιαπωνικών απόπειρων επανεξοπλισμού, το κόμμα πιστεύει ότι η ειρήνη στην Κορεατική χερσόνησο είναι ζήτημα υψίστης σημασίας. Το κόμμα απορρίπτει κάθε μορφή ηγεμονίας εξίσου από τις δύο πλευρές, και δεν έχει καταλήξει σε μία θέση όσον αφορά το ζήτημα. Επιδιώκει τη σύναψη ειρηνευτικής συνθήκης με τον Βορρά, και μία οριστική λήξη στον Κορεατικό πόλεμο. Αν και η ενοποίηση Βορρά και Νότου είναι ένας θεμιτός στόχος, το κόμμα θεωρεί ότι η ενοποίηση μέσω πολέμου ή κατάρρευσης του βορειοκορεατικού καθεστώτος δεν είναι αποδεκτή λύση. Η ενοποίηση πρέπει να επιδιωχθεί με αμοιβαίο σεβασμό μεταξύ των δύο χωρών και με περαιτέρω αύξηση των εμπορικών συναλλαγών και κοινών συνεργασιών.

Ηγεσία
------

 Ο Ρο Χε-τσαν (αριστερά) και ο Κανγκ Γκι-γκαπ (δεξιά) στην προεδρική εκστρατεία της Σιμ Σανγκ-τζονγκ το 2017 
Οι οπαδοί του Κόμματος Δικαιοσύνης στην προεδρική εκστρατεία του 2017
### Αρχηγοί του Κόμματος Δικαιοσύνης

1. Ρο Χε-τσαν, Τζο Τζουν-χο (συναρχηγία, 21 Οκτωβρίου 2012 - 21 Ιουλίου 2013)
2. Τσεν Χο-σαν (21 Ιουλίου 2013 - 18 Ιουλίου 2015)
3. Σιμ Σανγκ-τζονγκ (18 Ιουλίου 2015 - 11 Ιουλίου 2017)
	* Κιμ Σε-κιούν (συμπροεδρία, 22 Νοεμβρίου 2015 - 30 Σεπτεμβρίου 2016)
	* Να Γκιονγκ-τσε (συμπροεδρία, 22 Νοεμβρίου 2015 - 11 Ιουλίου 2017)
4. Λι Τζονγκ-μι (11 Ιουλίου 2017 - 13 Ιουλίου 2019)
5. Σιμ Σανγκ-τζονγκ (13 Ιουλίου 2019 - 12 Οκτωβρίου 2020)
6. Κιμ Τζονγ-τσεόλ (12 Οκτωβρίου 2020 – 25 Ιανουαρίου 2021)
7. Κιμ ΓΙουν-κι (25 Ιανουαρίου 2021 – 29 Ιανουαρίου 2021)*(προσωρινός)*
8. Κανγκ Έουν-μι (29 Ιανουαρίου 2021 – 23 Μαρτίου 2021)*(προσωρινός)*
9. Γέο Γέονγκ-κογκ (23 Μαρτίου 2021 – σήμερα)

### Κοινοβουλευτικοί αρχηγοί

1. Κανγκ Ντονγκ-ουόν (21 Οκτωβρίου 2012 - 2 Μαΐου 2013)
2. Σιμ Σανγκ-τζονγκ (2 Μαΐου 2013 - 9 Ιουνίου 2015)
3. Τζονγκ Τζιν-χου (9 Ιουνίου 2015 - 3 Μαΐου 2016)
4. Ρον Χε-τσαν (3 Μαΐου 2016 - 23 Ιουλίου 2018)
	* Υιουν Σο-χα (προσωρινός) (23 Ιουλίου 2018 - 21 Αυγούστου 2018)
5. Γιουν Σο-χα (21 Αυγούστου 2018 - 29 Μαΐου 2020)
6. Μπάε Τζιν-γκιο (30 Μαΐου 2020 – 1 Σεπτεμβρίου 2020)
7. Κανγκ Έουν-μι (9 Σεπτεμβρίου 2020 – σήμερα)

Οι οπαδοί της Σιμ Σανγκ-τζονγκ στη Μπούσαν το 2017

Αποτελέσματα εκλογών
--------------------

### Προεδρικές εκλογές

| Εκλογές | Υποψήφιος | Ψήφοι |  % | Αποτέλεσμα |
| --- | --- | --- | --- | --- |
| 2017 | Σιμ Σανγκ-τζονγκ | 2.017.458 (#5) | 6,17 | **Έχασε** ΌχιN |
| 2022 | Σιμ Σανγκ-τζονγκ | 803.358 (#3) | 2,38 | **Έχασε** ΌχιN |

### Βουλευτικές εκλογές

| Εκλογές | Αρχηγός | Ψήφοι |  % | Έδρες | +/- | Θέση |
| --- | --- | --- | --- | --- | --- | --- |
| 2016 | Σιμ Σανγκ-τζονγκ | 1.719.891 | 7,2% | 6 / 300 | Αύξηση1 | Αντιπολίτευση |
| 2020 | Σιμ Σανγκ-τζονγκ | 2.697.956 | 9,7% | 6 / 300 | Σταθερό | Αντιπολίτευση |

### Περιφερειακές εκλογές

| Εκλογές | Αρχηγός | Δήμαρχοι μεγαλουπόλεων/Κυβερνήτες | Δήμαρχοι Δήμων | Περιφερειακά συμβούλια | Δημοτικά συμβούλια |
| --- | --- | --- | --- | --- | --- |
| 2014 | Τσουν Χο-σαν | 0 / 17 | 0 / 226 | 0 / 789 | 11 / 2.898 |
| 2018 | Λι Τζονγκ-μι | 0 / 17 | 0 / 226 | 11 / 824 | 26 / 2.927 |

Παραπομπές
----------

1. ↑  "정의당은 6만 당원과 300만 지지자와 함께 힘을 하나로 모아 70년 낡은 정치의 판을 갈고, 국회를 근본을 교체해나갈 것입니다." (στα Κορεατικά). 8 Ιανουαρίου 2020.
2. ↑  Miller, Owen (18 May 2017). «South Korea After Park». *Jacobin*.. Ανακτήθηκε στις 12 April 2019.
3. ↑  정의당 강령 [Justice Party platform]. *Justice Party* (στα Κορεατικά). 23 Ιουνίου 2013. Ανακτήθηκε στις 9 Φεβρουαρίου 2016.
4. ↑  «Hanwha Total's chemical leak affects 650 people in South Korea». *The Straits Times*. 21 Μαΐου 2019. Minor progressive Justice Party leader Lee Jeong-mi said the company's decision to assign workers unfamiliar with the task to replace those who are on strike was the root cause of the leaks.
5. ↑  Lansford, Tom (25 Απριλίου 2017). *Political Handbook of the World 2016-2017*. CQ Press. σελ. 827. ISBN 9781506327150.
6. ↑  Petricic, Saša (24 Σεπτεμβρίου 2017). «The 'frightened dog' and the 'rocket man': Trump-Kim war of words causes rising tensions». *CBC News*. CBC. Ανακτήθηκε στις 27 Ιανουαρίου 2018.
7. ↑  «South Korea: Economic and Political Overview». *Nordea Trade*. Nordea. 2017. Αρχειοθετήθηκε από το πρωτότυπο στις 5 Μαΐου 2019. Ανακτήθηκε στις 27 Ιανουαρίου 2018.
8. ↑  «Minor opposition party picks Rep. Shim Sang-jung as new chief». *Yonhap News*. 2015-07-18.. Ανακτήθηκε στις 2020-03-11.
9. ↑  «List of Participants - Denpasar Seminar, 19-20 September 2016 - Progressive Alliance». 22 Σεπτεμβρίου 2016.
10. ↑  «List of Participants - Conference in Ulaanbaatar, 25–26 May 2017 - Progressive Alliance». 18 Μαΐου 2017.
11. ↑  제2차 당대회(혁신당대회) 회의자료 및 결과. *Justice Party* (στα Κορεατικά).
12. ↑   (στα ko)*Kyunghyang Shinmun*. 22 November 2015.. Ανακτήθηκε στις 16 April 2016.
13. ↑  심상정, '개혁ㆍ노동 대통령' 강조. *Naver* (στα Κορεατικά). 해럴드경제. Ανακτήθηκε στις 15 Σεπτεμβρίου 2017.
14. ↑  심상정이 꼽은 기억에 남는 순간 'TV토론 성소수자 1분 찬스 발언'. *Naver* (στα Κορεατικά). Kyunghyang Sinmun. Ανακτήθηκε στις 15 Σεπτεμβρίου 2017.
15. ↑  이정미 정의당 당대표 당선... '포스트 노-심 시대' 시작. *Naver* (στα Κορεατικά). OhMyNews. Ανακτήθηκε στις 15 Σεπτεμβρίου 2017.
16. ↑  정의당, 오늘 사상 첫 국회교섭단체 된다…전국위 최종 승인. *News1* (στα Κορεατικά). Naver. Ανακτήθηκε στις 31 Μαρτίου 2018.
17. ↑  한지훈 (31 Μαρτίου 2018). «'평화와 정의' 구성 절차 완료…모레 제4교섭단체 등록(종합)». *연합뉴스* (στα Κορεατικά). Ανακτήθηκε στις 23 Μαρτίου 2020.
18. ↑  "회찬이형! 잘 가시오!" 노회찬 가는 길 끝까지 함께한 2천여 시민들 (στα Κορεατικά). OhmyNews. Ανακτήθηκε στις 19 Απριλίου 2019.
19. ↑  «Opposition lawmaker Roh Hoe-chan jumps to death amid funding probe». *koreatimes* (στα Αγγλικά). 23 Ιουλίου 2018. Ανακτήθηκε στις 23 Μαρτίου 2020.
20. ↑  이정훈 (2 Απριλίου 2019). «보선 D-1…지지층 결집 사활건 창원성산 후보들 "한표라도 더"». *연합뉴스* (στα Κορεατικά). Ανακτήθηκε στις 23 Μαρτίου 2020.
21. ↑   (στα ko)*OhMyNews*. 13 July 2019.. Ανακτήθηκε στις 14 July 2019.
22. ↑  «Democratic socialism spreads to South Korean politics». *koreatimes* (στα Αγγλικά). 3 Ιουλίου 2019. Ανακτήθηκε στις 23 Μαρτίου 2020.
23. 1 2 3 4  «강령/당헌/당규(정의당)». *www.justice21.org*. Ανακτήθηκε στις 24 Μαρτίου 2020.
24. ↑  «hate crime».
25. ↑  «Leader of Justice Party dismissed for sexual harassment of party member». *english.hani.co.kr*. Ανακτήθηκε στις 14 Μαρτίου 2022.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κόμμα Δικαιοσύνης (Νότια Κορέα)** |